સાવરકુંડલાના કોંગ્રેસના ધારાસભ્ય પ્રતાપ દૂધાતે ગુરૂવારે પ્રશ્નોતરી કાળ દરમિયાન રાજ્ય સરકાર પાસે જવાબ માંગ્યો હતો કે, કેન્દ્ર સરકાર દ્વારા ટેક્સટાઈલ ક્ષેત્રના એકમોને મશીનરી ખરીદવા માટે ટેક્નોલોજી અપગ્રેડેશન ફંડ(ટફ) નામની સબસિડી આપવાની યોજના ચાલે છે તેમાં સુરત શહેર જિલ્લાના ટેક્સટાઈલ એકમોને મળાવાપાત્ર ચાર હજાર કરોડની સબસિડી હજી મળી નથી ત્યારે આ પેન્ડિંગ સબસિડી અપાવવા રાજ્ય સરકાર શું કરવા માગે છે. . પ્રતાપ દૂધાતના પ્રશ્નના જવાબમાં મંત્રી સૌરભ પટેલે ગૃહમાં જવાબ આપતાં કહ્યું કે, ટફ યોજનાની સબસિડી કઈ રીતે અપાય છે તેની કોઈ જાણકારી રાજ્ય સરકાર પાસે નથી કેમ કે આ યોજનામાં ઉદ્યોગકારોની અરજી લેવાનું તથા સબસિડી અપાય છે.